b"\n_START_ARTICLE_\nBilly Wingrove\n_START_SECTION_\nHistoria\n_START_PARAGRAPH_\nWingrove aloitti jalkapallotaitojen hiomisensa jo lapsena. H\xc3\xa4n alkoi opetella ja kopioida temppuja joita n\xc3\xa4ytettiin televisiosta mainoksessa jossa kikkailivat muun muassa Maradona ja Rom\xc3\xa1rio._NEWLINE_Billy kasvoi jalkapalloilevassa perheess\xc3\xa4, mutta p\xc3\xa4invastoin kuten h\xc3\xa4nen is\xc3\xa4ns\xc3\xa4 joka pelasi Tottenhamissa ja serkkunsa joka pelasi Arsenalissa, h\xc3\xa4n p\xc3\xa4\xc3\xa4tti hioa ja n\xc3\xa4ytell\xc3\xa4 pallonk\xc3\xa4sittelytaitojaan sen sijaan, ett\xc3\xa4 olisi pelannut jalkapallojoukkueissa. _NEWLINE_Kun h\xc3\xa4n kasvoi vanhemmaksi h\xc3\xa4n tuli siten osaksi nuorten freestyle-jalkapalloilijoiden verkostoa Lontoon alueella. Vuonna 2003 Billy osallistui Niken j\xc3\xa4rjest\xc3\xa4m\xc3\xa4\xc3\xa4n freestyle-kilpailuun Lontoon Earl's Courtissa ja 6\xc2\xa0000 kilpailijan joukosta h\xc3\xa4n p\xc3\xa4\xc3\xa4si semifinaaleihin. Coca Cola, O2, Barclaycard, Disney ja Sky Sports  ovat tuon j\xc3\xa4lkeen k\xc3\xa4ytt\xc3\xa4neet Wingrovea mainoksissaan.\n_START_SECTION_\nNykyp\xc3\xa4iv\xc3\xa4\n_START_PARAGRAPH_\nVuoden 2003 Niken freestyle jalkapallokilpailusta l\xc3\xa4htien Wingrove on ollut ammattilais-freestyle-jalkapalloilija._NEWLINE_Billy on esiintynyt televisiossa esimerkiksi Nickelodeonilla, BBC1:ll\xc3\xa4 ja Match of the Daylla._NEWLINE_Vuonna 2005 Wingrove esiintyi KDDI:n televisiomainoksessa japanilaisen jalkapalloilija Shinji Onon kanssa. Hieman t\xc3\xa4m\xc3\xa4n j\xc3\xa4lkeen Billy oli osana Coca Colan mainosta Manchester Unitedissa pelaavan Wayne  Rooneyn kanssa ja oli my\xc3\xb6s japanilaisen jalkapallolehden Footivalin sivuilla. Wingroven ty\xc3\xb6t\xc3\xa4 on my\xc3\xb6s esitelty brittilehdiss\xc3\xa4 FourFourTwo ja Match._NEWLINE_Wingrove oli ensimm\xc3\xa4inen freestyle-jalkapalloilija, joka siirtyi ammattilaisjalkapallojoukkueeseen. Englannin Valioliigassa pelaava Tottenham Hotspur otti h\xc3\xa4net kirjoilleen. Billy n\xc3\xa4ytt\xc3\xa4\xc3\xa4 ja opettaa kikkojaan ja temppujaan Tottenhamin valmentajille ja pelaajille, j\xc3\xa4rjest\xc3\xa4\xc3\xa4 sponsoreita ja viihdytt\xc3\xa4\xc3\xa4 ihmisi\xc3\xa4 ennen Tottenhamin pelej\xc3\xa4 ja niiden puoliajoilla. H\xc3\xa4n my\xc3\xb6s on esiintynyt puoliajoilla Englannin maajoukkueen peleiss\xc3\xa4."